Live at Home

Live at Home je prvé koncertné DVD kanadskej rockovej skupiny Nickelback. Obsahuje živý koncert, ktorý sa konal dňa 25. januára 2002 v športovej hale Rexall Place v Edmontone v rámci svetového turné Silver Side Up Tour. Počas koncertu bolo v hale približne 25 000 ľudí. Skupina zahrala 5 skladieb z albumu The State a drvivú väčšinu z albumu Silver Side Up. Skupina tiež zahrala coververziu skladby „Mistake“ od skupiny Big Wreck a pieseň „It Ain't Like That“ skupiny Alice in Chains pochádzajúcu z albumu Facelift z roku 1990. V tejto piesni spieval a hral na gitaru spevák skupiny Alice in Chains, Jerry Cantrell. Koncert trval takmer 2 hodiny. Celkovo obsahuje zoznam skladieb 14 piesní. Koncert bol nahraný vo formáte Stereo a 5.1 Surround Sound.

Premiéra DVD sa uskutočnila 29. októbra 2002. Distribúciu albumu zabezpečilo vydavateľstvo The Island Def Jam Music Group. DVD Live at Home získalo v Spojených štátoch zlatú platňu od organizácie RIAA. V Kanade DVD získalo dvakrát platinu. DVD obsahuje aj ukážky z iných koncertov, rozhovory z členmi skupiny, ukážky zo zákulisia a tri hudobné videá. Producentmi DVD boli Amber Cordero, Rick Parashar, Mike Sarkissian, Lewis Weinstein a tiež skupina Nickelback.

V roku 2005 sa na trhu objavila špeciálna edícia albumu Silver Side Up obsahujúca okrem štandardného CD aj DVD tohto koncertu.

Zoznam skladieb 

Bonus
 Ukážky z iných koncertov
 Rozhovory a ukážky zo zákulisia pred a po koncerte, v šatni, počas relaxovania a ukážky výroby a pohľady do zákulisia nakrúcania hudobného videa skladby „Too Bad“
 Hudobné videá: „Too Bad“, „How You Remind Me“ a „Leader of Men“
 Dokument: The making of „Too Bad“ (16:51)

Zostava 
Nickelback
 Chad Kroeger – spev, rytmická gitara
 Ryan Peake – sólová gitara, sprievodný spev
 Mike Kroeger – basová gitara
 Ryan Vikedal – bicie

Hosť
  Jerry Cantrell - spev, elektrická gitara - skladba „It Ain't Like That“

Produkcia
 Nahraný: 25. januára 2002 v Rexall Place, Edmonton
 Vydaný: 29. október 2002
 Produkcia: Amber Cordero, Rick Parashar, Mike Sarkissian, Lewis Weinstein, Nickelback
 Režiséri: Nigel Dick, Amber Cordero, Gerard Schmidt
 Redakcia: Tracy Hof
 Distribúcia: The Island Def Jam Music Group
 Jazyk: Anglický jazyk
 Aranžovanie: Chad Kroeger, Ryan Peake, Mike Kroeger, Ryan Vikedal, Jerry Cantrell, Mike Starr, Sean Kinney, Big Wreck
 Texty piesní: Chad Kroeger, Jerry Cantrell, Mike Starr, Sean Kinney, Big Wreck
 Hudobné vydavateľstvo: The Island Def Jam Music Group

Ocenenia 
 Spojené štáty: Zlatá platňa od asociácie RIAA
 Kanada: 2x platinová platňa

Referencie

Externé odkazy 
 

Koncertné albumy
Videografia skupiny Nickelback